Privind finalizarea programului de formare a competențelor socio-emoționale a grupului țintă în cadrul proiectul cu titlul „Educație Orientată către Viitor: Stagii de Practică de Specialitate prin Parteneriate Sustenabile – POLI4FUTURE”

Universitatea Națională de Știință și Tehnologie POLITEHNICA București, în calitate de beneficiar, anunță finalizarea programului de formare a competențelor socio-emoționale a grupului țintă în cadrul proiectului cu titlul „Educație Orientată către Viitor: Stagii de Practică de Specialitate prin Parteneriate Sustenabile – POLI4FUTURE”.

Această activitate a constat în desfășurarea de acțiuni dedicate dezvoltării și implementării unui program de formare axat pe competențele socio-emoționale, având drept obiectiv facilitarea inserției socio-profesionale a viitorilor absolvenți și corelarea sistemului de învățământ superior pe piața muncii, acestea fiind adresate grupului țintă al proiectului , contribuind astfel la crearea de mecanisme de corelare între sistemul de învățământ superior și cerințele pieței muncii, cu accent pe locurile de muncă verzi. Activitatea a avut loc pe o perioadă de 8 luni de proiect, fiind împărțită în două etape distincte.

În cadrul proiectului, fiecare dintre cele 9 grupe constituite a participat la câte două workshop-uri/sesiuni de consiliere, fiind organizate și desfășurate în total 18 sesiuni pe parcursul anului. Totodată, fiecare modul a inclus o sesiune dedicată, programul fiind implementat pentru toate cele 9 grupe, astfel încât au fost realizate integral cele 18 sesiuni prevăzute prin cererea de finanțare.

Pe parcursul desfășurării programului de formare a competențelor socio-emoționale au fost consiliați în sesiuni individuale 100 de studenți, membri GT.

În ceea ce privește organizarea și planificarea sesiunilor individuale de consiliere/coaching din cadrul programului de formare a competențelor socio-emoționale, aspectele tematice abordate în cadrul sesiunilor de consiliere individuală au aprofundat într-un mod personalizat, cu precădere, dezvoltarea de abilități de gestionare eficientă a emoțiilor și a situațiilor dificile din viața de zi cu zi (gestionarea riscului, a stresului, a conflictelor în situații de viață reală etc.).

Prin finalizarea programului de formare, studenții și-au dezvoltat competențele necesare pentru integrarea pe piața muncii și și-au consolidat abilitățile de colaborare, adaptabilitate și utilizare a principiilor dezvoltării durabile și ale economiei verzi în activitatea profesională.

Pentru informații suplimentare privind implementarea proiectului și activitățile desfășurate, vă invităm să consultați pagina web a proiectului https://upb.ro/poli4future/.

Contact: poli4future@upb.ro.